Кухоннае абсталяванне стала не адзіным сёлетнім набыццём хадчанскай сацыяльнай установы. Матэрыяльную базу папоўнілі тры шматфункцыянальныя медыцынскія ложкі з неабходнымі прыставаннямі, супрацьпролежневыя матрацы ў такой жа колькасці. А ў пральні сваё месца заняла сучасная сушыльная машына. Усё пералічанае з’явілася ў рамках рэалізацыі ў аддзяленні гуманітарнага праекта Міжнароднай дабрачыннай грамадскай арганізацыі “Сафія”, што дзейнічае пад эгідай Гуманітарнай Службы Царквы Ісуса Хрыста Святых апошніх дзён. На днях яе прадстаўнікі пабывалі ў Ходцах, каб уласна ацаніць вынікі аказанай дапамогі.